Mitte midagi ei ole enam nii, nagu enne oli. Ma märkan, et Hull-Robi on võtnud minu vana klaasi ning Kriszti á n valab mulle uue. Vist ikkagi jään täna öösel täis, kuigi enne tundus, et pääsen lihtsamalt. Kuidas sul läheb, noh, ütle, kuidas sul läheb. Koolid, stipendiumid, kübarad, mantlid ja rahad. Sa peaksid olema õnnelik, ütleb Hull-Robi lõpuks, aga  sina lahutasid. Sa peaksid endale leidma kellegi, kes teeks su õnnelikuks, sa peaksid leidma rahu oma hinges, sa peaksid olema tugevam kui see maailm. Ole armutu, ära halasta. Sa ei peaks laskma endale haiget teha.